type: legislation

jurisdiction: EU

text:
 Avis juridique important
 |
 51998PC0720
 Ehdotus neuvoston asetukseksi (EY) ympäristöalan rahoitusvälineestä (LIFE) /* KOM/98/0720 lopull. - SYN 98/0336 */
 Virallinen lehti nro C 015 , 20/01/1999 s. 0004
 Ehdotus neuvoston asetukseksi (EY) ympäristöalan rahoitusvälineestä (Life) (1999/C 15/04) KOM(1998) 720 lopull. - 98/0336(SYN)(Komission esittämä 10 päivänä joulukuuta 1998)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 130 s artiklan 1 kohdan,ottaa huomioon komission ehdotuksen,ottaa huomioon talous- ja sosiaalikomitean lausunnon,ottaa huomioon alueiden komitean lausunnon,antaa säädöksen perustamissopimuksen 189 c artiklassa määrättyä menettelyä noudattaen yhteistoiminnassa Euroopan parlamentin kanssa,sekä katsoo, ettäon tarpeen perustaa ympäristöalan rahoitusväline, jolla voidaan edistää yhteisön ympäristöpolitiikan ja ympäristölainsäädännön kehittämistä ja täytäntöönpanoa,ympäristöalan rahoitusvälineen (Life) perustamisesta 21 päivänä toukokuuta 1992 annettua asetusta (ETY) N:o 1973/92 (1) on muutettu asetuksella (EY) N:o 1404/96 (2) huomattavasti; kun tehdään uusia muutoksia, on suotavaa järjestää asetus uudelleen selkeyden vuoksi,ympäristöalan rahoitusväline Life toteutetaan vaiheittain ja sen toinen vaihe päättyy 31 päivänä joulukuuta 1999,koska Lifella on ollut myönteinen vaikutus yhteisön ympäristöpolitiikan tavoitteiden toeteutumiseen ja koska asetuksen (ETY) N:o 1973/92 14 artiklan säännöksissä niin säädetään, on syytä toteuttaa kolmas, viiden vuoden mittainen vaihe, joka päättyy 31 päivänä joulukuuta 2004,on syytä parantaa Lifen soveltamista koskevien menettelyjen sekä yleisölle ja mahdollisille tuensaajille tiedottamista koskevien menettelyjen tehokkuutta ja avoimuutta määrittelemällä selkeästi ne kolme osaa, joista rahoitusväline muodostuu,Lifesta toisen vaiheen aikana saadut kokemukset ovat osoittaneet, että on tarpeen keskittää voimia määrittelemällä tarkemmin ne toiminnan alueet, joille voidaan myöntää yhteisön rahoitustukea, yksinkertaistaa hallintoa ja parantaa tietojen levittämistä saavutetuista tuloksista ja saaduista kokemuksista,mahdollisten valmistelevien hankkeiden olisi kohdistuttava ympäristöalaan liityvien uusien yhteisön toimien kehittämiseen,Välimeren maiden tai Itämeren rannikon kolmansien maiden osalta, jotka eivät ole hakeneet Euroopan unionin jäsenyyttä, on tarpeen toteuttaa avustushankkeita ympäristöalan hallinnollisten rakenteiden luomiseksi,yhteisön ja sen jäsenvaltioiden ja tiettyjen Euroopan unionin jäsenyyttä hakeneiden Keski- ja Itä-Euroopan maiden välillä tehdyissä Eurooppa-sopimuksissa määrätään näiden valtioiden osallistumisesta yhteisön ohjelmiin erityisesti ympäristöalalla,vaikka edellä mainittujen Keski- ja Itä-Euroopan maiden olisi itse vastattava osallistumisestaan aiheutuvista kustannuksista, yhteisö voi tarvittaessa erityistapauksissa ja Euroopan yhteisöjen yleiseen talousarvioon sovellettavien sääntöjen sekä asiaankuuluvien assosiaatiosopimusten mukaisesti päättää asianomaisen maan kansallista osuutta täydentävästä panoksesta,myös muut Euroopan unionin jäsenyyttä hakeneet valtiot voivat osallistua rahoitusvälineen toimintaan samoilla ehdoilla kuin Euroopan unionin jäsenyyttä hakeneet Keski- ja Itä-Euroopan maat siitä lähtien, kun ne osallistuvat rahoutusvälineen rahoitukseen,on tarpeen vahvistaa mekanismit, joiden avulla yhteisön rahoitusosuutta voidaan mukauttaa tuettavan hankkeen ominaispiirteiden mukaisesti,on syytä vahvistaa tehokkaat seuranta-, valvonta- ja arviointimenetelmät sekä varmistaa, että mahdollisille edunsaajille sekä yleisölle annetaan riittävästi tietoa,on tarpeen säätää komiteasta, joka avustaa komissiota tämän asetuksen täytäntöönpanossa, jaon tarpeen säätää siitä, että neuvosto tarkastelee Life-rahoitusvälineen jatkamista kolmannen vaiheen jälkeen komission ehdotuksen pohjalta,ON ANTANUT TÄMÄN ASETUKSEN:1 artikla YleistavoitePerustetaan ympäristöalaa koskeva rahoitusväline, jäljempänä Life-tuki.Life-tuen yleistavoite on edesauttaa yhteisön ympäristöpolitiikan kehittämistä erityisesti ympäristöasioiden sisällyttämiseksi mihin politiikan osa-alueisiin sekä ympäristölainsäädännön täytäntöönpanemiseksi ja ajantasaistamiseksi.2 artikla Temaattiset osa-alueet ja yleiset edellytyksetLife-tuki koostuu kolmesta temaattisesta osa-alueesta, jotka ovat Life-Luonto, Life-Ympäristö ja Life-Kolmannet maat.Life-tuella rahoitettavien hankkeiden on täytettävä seuraavat yleiset edellytykset:a) toimien on oltava yhteisön edun mukaisia siten, että niillä edistetään merkittävästi yhteisön ympäristöpolitiikan ja tarvittaessa yhteisön ympäristölainsäädännön kehittämistä,b) toimien toteuttajien on oltava teknisesti ja taloudellisesti luotettavia,c) toimien on oltava teknisesti, hallinnollisesti (ajoitus ja talousarvio) ja kustannustehokkuudeltaan toteuttamiskelpoisia,Etusija voidaan antaa hankkeille, jotka perustuvat monikansalliseen lähestymistapaan.3 artikla Life-Luonto1. Life-Luonto -rahoitusvälineen erityistavoitteena on edistää luonnonvaraisten lintujen suojelusta 2 päivänä huhtikuuta 1979 annetun neuvoston direktiivin 79/409/ETY (3) ja luontotyyppien ja luonnonvaraisen eläimistön ja kasviston suojelusta 21 päivänä toukokuuta 1992 annetun direktiivin 92/43/ETY (4) täytäntöönpanoa sekä erityisesti Natura 2000-verkoston muodostamista.2. Toiminnan alat, joille voidaan myöntää Life-Luonto -tukea:a) luonnonsuojeluhankkeet, jotka on suunnattu 1 kohdan vahvistetun tavoitteen saavuttamiseen ja jotka edistävät luontotyyppien ja luonnonvaraisten lajien suotuisan suojelun tason säilyttämistä tai ennallistamista direktiivin 92/43/ETY mukaisesti,b) liitännäistoimenpiteet, jotka ovat tarpeen:i) sellaisten hankkeiden valmistelemiseksi, joiden toteuttamiseen osallistuu useita valtioita ("aloitustoimet"),ii) eri hankkeista saatujen kokemusten vaihtamiseksi hankkeiden välillä ("yhteistyötoimet"),iii) hankkeiden seuraamiseksi ja arvioimiseksi sekä niistä saatuja tuloksia koskevien tietojen levittämiseksi, mukaan lukien Life-rahoitusvälineen aikaisempien vaiheiden aikana päätetyt hankkeet ("avustustoimet").3. Rahoitustuki myönnetään hankkeiden yhteisrahoituksen muodossa. Rahoitustuen määrä voi olla enintään:a) 50 prosenttia luonnonsuojeluhankkeiden osalta, 100 prosenttia liitännäistoimien osalta.b) Poikkeustapauksissa voidaan tämän kohdan ensimmäisessä kappaleessa säädettyä määrää korottaa 75 prosenttiin sellaisten hankkeiden osalta, jotka suunnataan direktiivissä 92/43/ETY tarkoitettujen ensisijaisten luontotyyppien tai ensisijaisten lajien suojeluun taikka sellaisten direktiivissä 79/409/ETY lintujen suojeluun, jotka ovat vaarassa kuolla sukupuuttoon.4. Jäsenvaltioiden on toimitettava komissiolle ehdotukset 2 kohdan a alakohdan nojalla rahoitettaviksi hankkeiksi. Jos hankkeet koskevat useampaa kuin yhtä jäsenvaltiota, ehdotuksen toimittaa se jäsenvaltio, jossa hankkeen yhteensovittamisesta vastaava viranomainen tai toimielin sijaitsee.Ehdotukset on toimitettava komissiolle vuosittain 31 päivään lokakuuta mennessä. Komissio päättää hakemuksista 7 kohdan mukaisesti seuraavan vuoden huhtikuun 30 päivään mennessä.5. Hakemukset, jotka täyttävät 2 artiklan 2 kohdassa vahvistetut yleiset edellytykset ja seuraavat erityiset edellytykset, otetaan huomioon myönnettäessä Life-Luonto - tukea:a) Euroopan unionin aluella toteutettavat hankkeet, jotka koskevat:i) jonkin jäsenvaltion direktiivin 92/43/ETY 4 artiklan nojalla ehdottamia alueita, taiii) direktiivin 79/409/ETY 4 artiklan nojalla luokiteltuja alueita, taiiii) direktiivin 92/43/ETY liitteissä II tai IV tai direktiivin 79/409/ETY liitteessä I mainittuja lajeja,b) Euroopan unionin jäsenyyttä hakeneissa valtioissa toteutettavat toimet, jotka koskevat kansainvälisesti merkittävää aluetta, jolla esiintyy:i) direktiivin 92/43/ETY liitteessä I mainittu luontotyyppi tai liitteessä II mainittu laji, taiii) direktiivin 79/409/ETY liitteessä I mainittu lintulaji tai Euroopan unionin alueella esiintyvä muuttolintulaji, taiiii) luontotyyppi tai eläinlaji, jota ei esiinny Euroopan unionin alueella mutta joka mainitaan Bernin yleissopimuksen päätöslauselmissa sellaisena lajina, joka edellyttää erityisiä suojelutoimia.6. Komissio toimittaa jäsenvaltioille yhteenvedon vastaanotetuista hakemuksista. Pyynnöstä komissio toimittaa alkuperäiset asiakirjat jäsenvaltioiden käyttöön tarkastelua varten.7. Hankkeet, jotka otetaan huomioon myönnettäessä Life-Luonto -tukea, käsitellään direktiivin 92/43/ETY 21 artiklassa säädetyn menettelyn mukaisesti. Hyväksyttyjen hankkeiden osalta komissio tekee jäsenvaltioille osoitetun puitepäätöksen, joka koskee hyväksyttyjä ehdotuksia, sekä edunsaajille osoitettuja yksittäisiä päätöksiä, jotka koskevat rahoitustuen määrää, rahoitusta ja valvontaa koskevia sääntöjä sekä tukea saaneeseen hankkeeseen liittyviä erityisiä teknisiä ehtoja.8. Komission aloitteesta 2 kohdan b alakohdan nojalla rahoitettavista liitännäistoimenpiteistä julkaistaan kiinnostuksenilmaisupyyntö Euroopan yhteisöjen virallisessa lehdessä, jossa tarkennetaan erityiset edellytykset, jotka toimien on täytettävä.4 artikla Life-Ympäristö1. Life-ympäristö -rahoitusvälineen erityisenä tavoitteena on edistää:a) sellaisten innovatiivisten tekniikoiden ja menetelmien kehittämistä, joilla voidaan:- sisällyttää ympäristönäkohdat maankäytön kehittämiseen ja suunnitteluun erityisesti taajama-alueilla,- minimoida ennalta ehkäisevän lähestymistavan avulla teollisuustuotannon toimintojen ympäristöväikutuksia,- kierrättää kaikenlaista jätettä ja edistää jätevirtojen järkevää hallintaa,- edistää tuotteiden ympäristövaikutusten vähentämistä yhtenäisen lähestymistavan avulla tuotannon, jakelun ja kulutuksen tasolla.b) uusien toimien kehittämistä ympäristöalalla.2. toiminnan alat, joille voidaan myöntää Life-Ympäristö -tukea:a) esittelytoimet, jotka on suunnattu 1 kohdan a alakohdassa vahvistetun tavoitteen saavuttamiseen,b) valmistelevat toimet, jotka on suunnattu 1 kohdan b alakohdassa vahvistetun tavoitteen saavuttamiseen,c) liitännäistoimenpiteet, jotka ovat tarpeen tämän vaiheen sekä kahden edellisen vaiheen aikana toteutettujen toimien arviointia, seurantaa ja edistämistä varten, kokemusten vaihtamiseksi hankkeista sekä saatuihin kokemuksiin ja saavutettuihin tuloksiin liittyvien tietojen levittämiseksi.3. Rahoitustuki myönnetään hankkeiden yhteisrahoituksen muodossa. Yhteisön rahoitustuki on enintään 50 prosenttia tukikelpoisista kustannuksista.Tuki on kuitenkin enintään 30 prosenttia sellaisten hankkeiden tukikelpoisista kustannuksista, joiden oletetaan tuottavan huomattavasti tuloa. Tällaisessa tapauksessa edunsaajan antaman rahoitusosuuden on oltava vähintään yhtä suuri kuin yhteisön tuki.Liitännäistoimenpiteiden osalta yhteisön rahoitustuki on enintään 100 prosenttia näiden toimien kustannuksista.4. Esittelytoimien osalta komissio laatii 11 artiklassa tarkoitetun komitean lausunnon mukaisesti suuntaviivat, jotka julkaistaan Euroopan yhteisöjen virallisessa lehdessä.5. Jäsenvaltioiden on toimitettava komissiolle ehdotukset 2 kohdan a alakohdan nojalla rahoitettaviksi hankkeiksi. Jos hankkeet koskevat useampaa kuin yhtä jäsenvaltiota, ehdotuksen toimittaa se jäsenvaltio, jossa yhteensovittamisesta vastaava viranomainen tai toimielin sijaitsee.Ehdotukset on toimitettava komissiolle vuosittain 31 päivään lokakuuta mennessä. Komissio tekee hakemuksista päätöksen 10 kohdan mukaisesti heinäkuun 31 päivään mennessä.6. Edellä olevan 2 kohdan a alakohdan nojalla esitetyt hakemukset, jotka täyttävät 2 artiklan 2 kohdassa vahvistetut yleiset edellytykset ja seuraavat erityiset edellytykset:a) toimien on tarjottava ratkaisuja johonkin yhteisössä hyvin usein ilmenevään tai joitakin jäsenvaltioita suuresti haittaavaan ongelmaan,b) toimien on oltava teknisesti tai sovellettavan menetelmän osalta innovatiivisia,c) toimien on oltava esimerkillisiä ja nykytilanteeseen verrattuna edistyksellisiä,d) toimien on kannustettava ympäristönsuojelulle suotuisten menettelyjen ja teknologioiden laajaa soveltamista,e) toimilla on pyrittävä kehittämään ja siirtämään sellaista osaamista, jota voidaan käyttää samanlaisissa tai samankaltaisissa tilanteissa,f) toimien on edistettävä ympäristöalan yhteistyötä, jag) toimien on edistettävä kestävän kehityksen huomioon ottavien sosiaalistaloudellisia toimia.7. Seuraaviin toimiin liittyvät kustannukset eivät ole tukikelpoisia:a) maanostot,b) tutkimukset, jotka eivät suoranaisesti liity rahoitettujen toimien tavoitteisiin,c) raskaisiin infrastruktuureihin tehtävät investoinnit tai investoinnit, jotka ovat luonteeltaan rakenteellisia mutta eivät innovatiivisia, mukaan lukien teollisuusmittakaavassa jo vakiintuneet toimet,d) tutkimusta ja teknologista kehittämistä koskevat toimet,8. Komission aloitteesta 2 kohdan b ja c alakohdan nojalla rahoitettavista valmistelevista hankkeista ja liitännäistoimenpiteistä julkaistaan kiinnostuksenilmaisupyyntö Euroopan yhteisöjen virallisessa lehdessä, jossa tarkennetaan erityiset edellytykset, jotka toimien on täytettävä.9. Komissio toimittaa jäsenvaltioille yhteenvedon tämän artiklan 2 kohdan a ja b alakohdan nojalla vastaanottamiensa hakemusten pääkohdista ja sisällöstä. Pyynnöstä komissio asettaa alkuperäiset asiakirjat jäsenvaltioiden käyttöön tarkastelua varten.10. Toimet, jotka otetaan huomioon myönnettäessä tukea, käsitellään tämän asetuksen 11 artiklassa säädetyn menettelyn mukaisesti.11. Hyväksyttyjen hankkeiden osalta komissio tekee jäsenvaltioille osoitetun puitepäätöksen, joka koskee hyväksyttyjä ehdotuksia, sekä edunsaajille osoitettuja yksittäisiä päätöksiä, jotka koskevat rahoitustuen määrää, rahoitusta ja valvontaa koskevia sääntöjä sekä tukea saaneeseen hankkeeseen liittyviä erityisiä teknisiä ehtoja.5 artikla Life-Kolmannet maat1. Life-Kolmannet maat -rahoitusvälineen erityisenä tavoitteena on edistää tarvittavien hallintorakenteiden luomista ympäristöalalla sekä ympäristöpolitiikan ja ympäristöpoliittisten toimintaohjelmien kehittämiseksi Välimeren tai Itämeren rannikon kolmansille maille sekä niille Euroopan unionin jäsenyyttä hakeneille valtioille, joihin sovelletaan 6 artiklan säännöksiä.2. Toiminnan alat, joille voidaan myöntää Life-Kolmannet maat -tukea:a) teknisen avun hankkeet, jotka on suunnattu 1 kohdassa vahvistetun tavoitteen saavuttamiseen,b) liitännäistoimenpiteet, jotka ovat tarpeen tämän vaiheen sekä kahden edellisen vaiheen aikana toteutettujen toimien arviointia, seurantaa ja edistämistä varten, kokemusten vaihtamiseksi hankkeista sekä saatuihin kokemuksiin ja saavutettuihin tuloksiin liittyvien tietojen levittämiseksi.3. Rahoitustuki myönnetään hankkeiden yhteisrahoituksen muodossa. Yhteisön rahoitustuki on enintään 70 prosenttia 2 kohdan a alakohdassa tarkoitettujen toimien kustannuksista ja enintään 100 prosenttia 2 kohdan b alakohdassa tarkoitettujen toimien kustannuksista.4. Kyseisten kolmansien maiden viranomaiset toimittavat komissiolle ehdotukset tämän artiklan 2 kohdan a alakohdan nojalla rahoitettaviksi toimiksi. Jos toimet koskevat useampaa kuin yhtä kolmatta maata, ehdotuksen toimittaa se maa, jossa toimen yhteensovittamisesta vastaava viranomainen tai kyseisen maantieteellisen alueen ympäristönsuojelun hyväksi toimiva kansainvälinen järjestö sijaitsee.Ehdotukset on toimitettava komissiolle vuosittain 31 päivään lokakuuta mennessä. Komissio tekee hakemuksista päätöksen tämän artiklan 7 kohdan mukaisesti heinäkuun 31 päivään mennessä.5. Hakemukset, jotka täyttävät 2 artiklan 2 kohdassa vahvistetut yleiset edellytykset ja seuraavat erityiset edellytykset, otetaan huomioon myönnettäessä Life-Kolmannet maat-tukea;a) toimien on oltava Euroopan yhteisön edun mukaisia, erityisesti siltä osin kuin on kyse yhteisön osallistumisesta alueellisten ja kansainvälisten suuntausten ja sopimusten täytäntöönpanoon,b) toimien on edistettävä kestävää kehitystä tukevan toimintatavan noudattamista, kansainvälisellä, kansallisella tai alueellisella tasolla,c) toimien on tarjottava ratkaisuja kyseisellä alueella ja sektorilla esiintyviin merkittäviin ympäristöongelmiin,Etusijalle asetetaan hankkeet, joilla voidaan edistää rajat ylittävää, maidenvälistä tai alueellista yhteistyötä.6. Komissio toimittaa jäsenvaltioille yhteenvedon kolmansien maiden toimittamien hakemusten pääkohdista ja sisällöstä. Pyynnöstä komissio toimittaa alkuperäiset asiakirjat jäsenvaltioiden käyttöön tarkastelua varten.7. Hankkeet, jotka otetaan huomioon myönnettäessä rahoitustukea, käsitellään tämän asetuksen 11 artiklan mukaisesti. Komissio tekee päätöksen hyväksyttyjä hankkeita koskevasta luettelosta.8. Komissio ja edunsaajat tekevät hyväksyttyjä toimia koskevan sopimuksen, jossa vahvistetaan rahoitustuen määrä, rahoitusta ja valvontaa koskevat säännöt sekä kaikki hyväksyttyä tointa koskevat erityiset tekniset ehdot. Luettelo hyväksytyistä ehdotuksista toimitetaan jäsenvaltioille.9. Komission aloitteesta tämän artiklan 2 kohdan b alakohdan nojalla rahoittavista liitännäistoimenpiteistä julkaistaan kiinnostuksenilmaisupyyntö Euroopan yhteisöjen virallisessa lehdessä, jossa tarkennetaan erityiset edellytykset, jotka toimien on täytettävä.6 artikla Euroopan unionin jäsenyyttä hakeneiden valtioiden osallistuminen1. Euroopan unionin jäsenyyttä hakeneet Keski- ja Itä-Euroopan maat voivat osallistua Life-rahoitusvälineeseen näiden maiden kanssa tehdyissä assosiaatiosopimuksissa vahvistettujen edellytysten mukaisesti ja kyseessä olevia maita koskevan toimivaltaisen assosiaationeuvoston tekemän päätöksen säännösten mukaisesti.2. Kyseessä olevan maan kansalliset viranomaiset toimittavat komissiolle ehdotukset Life-Luonto -rahoitusvälineestä ja Life-Ympäristö -rahoitusvälineestä rahoitettaviksi toimiksi 3 artiklan 4 kohdassa ja 4 artiklan 5 kohdassa säädettyihin määräaikoihin mennessä. Jos toimet koskevat useampaa kuin yhtä maata, ehdotukset toimittaa se maa, jossa toimen yhteensovittamisesta vastaava viranomainen tai järjestö sijaitsee.3. Hakemukset, jotka täyttävät 2 artiklan 2 kohdassa vahvistetut yleiset edellytykset ja 3 artiklan 5 kohdan b alakohdassa ja 4 artiklan 6 ja 7 kohdassa mainitut erityiset edellytykset, otetaan huomioon myönnettäessä yhteisön rahoitustukea.4. Komissio toimittaa jäsenvaltioille yhteenvedon kyseisten maiden toimittamien hakemusten pääkohdista ja sisällöstä. Pyynnöstä komissio toimittaa alkuperäiset asiakirjat jäsenvaltioiden käyttöön tarkastelua varten.5. Hankkeet, jotka otetaan huomioon myönnettäessä Life-rahoitustukea, käsitellään joko direktiivin 92/43/ETY 21 artiklassa tai tämän asetuksen 11 artiklassa säädetyn menettelyn mukaisesti, ehdotetun toimen tyypistä riippuen.6. Hyväksytyistä toimista tehdään edunsaajien kanssa sopimus tai yleissopimus, jossa määritellään rahoitustuen määrä, rahoitusta ja valvontaa koskevat säännöt sekä kaikki hyväksyttyyn toimeen liittyvät erityiset tekniset ehdot. Luettelo hyväksytyistä ehdotuksista toimitetaan jäsenvaltioille.7. Kun Euroopan unionin jäsenyyttä hakeneille valtioille on vahvistettu 1 kappaleessa tarkoitetut edellytykset ja säännökset, kyseiset maat voivat osallistua Life-rahoitusvälineeseen 2 ja 6 kohdan säännösten mukaisesti.7 artikla Taloudellisten välineiden johdonmukainen käyttö1. Toimet, joita tuetaan rakennerahastoista tai muista yhteisön talousarvioon rahoitusvälineistä, eivät voi saada tässä asetuksessa säädettyä taloudellista tukea, sanotun kuitenkaan rajoittamatta edellä 6 artiklassa säädettyjä Euroopan unionin jäsenyyttä hakeneita valtioita koskevia edellytyksiä.2. Komissio huolehtii siitä, että tämän asetuksen perusteella myönnetty rahoitus ja rakennerahastojen, tutkimusohjelmien, teknologian kehittämis- ja esittelyhankkeiden tai muiden yhteisön rahoitusvälineiden kautta myönnetty rahoitus ovat keskenään johdonmukaisia.8 artikla Kolmannen vaiheen kesto ja määrärahat1. Life toteutetaan vaiheittain. Kolmas vaihe alkaa 1 päivänä tammikuuta 2000 ja päättyy 31 päivänä joulukuuta 2004.2. Tässä asetuksessa säädettyihin toimiin sidotut määrärahat sisällytetään Euroopan yhteisöjen yleisen talousarvion vuosittaisiin määrärahoihin. Budjettivallan käyttäjä määrittää kutakin varainhoitovuotta varten käytettävissä olevat määrärahat rahoitusnäkymien mukaisesti.3. Kullekin toiminnan alalle voidaan myöntää seuraavat prosentuaaliset osuudet:a) 47 prosenttia 3 artiklassa tarkoitetuille toimille,b) 47 prosenttia 4 artiklassa tarkoitetuille toimille,c) 6 prosenttia 5 artiklassa tarkoitetuille toimille,Liitännäistoimiin voidaan käyttää enintään 5 prosenttia käytettävissä olevista määrärahoista.9 artikla Hankkeiden seuranta1. Rahoituksen saajan on toimitettava komissiolle kertomuksia Life-rahoitustukea saaneiden hankkeiden teknisestä ja taloudellisesta etenemisestä. Loppukertomus on samoin toimitettava komissiolle kolmen kuukauden kuluessa hankkeen päättymisestä. Komissio päättää kertomusten muodosta ja sisällöstä. Kertomuksien on perustuttava fyysisiin ja taloudellisiin osoittimiin, jotka on määritelty hankkeiden hyväksymisestä tehdyssä komission päätöksessä tai edunsaajien kanssa tehdyssä sopimuksessa tai yleissopimuksessa. Osoittimet on laadittu siten, että niillä voidaan kuvata toimen edistymistä ja määräajassa toteutettavia tavoitteita.2. Komission virkamiehet ja muut työntekijät voivat tarkastaa paikalla ja erityisesti pistokokein hankkeita, joita on rahoitettu Life-tuella, sanotun kuitenkaan rajoittamatta tilintarkastustuomioistuimen yhdessä kansallisten toimivaltaisten viranomaisten kanssa harjoittamaa perustamissopimuksen 188 c artiklan mukaista tarkastusta ja muuta 209 artiklan c alakohdan mukaista valvontaa.Ennen paikalla suoritettavaa tarkastusta komissio ilmoittaa tästä kyseiselle edunsaajalla lukuun ottamatta tilanteita, jolloin on syytä epäillä petosta ja/tai väärinkäyttöä.3. Rahoitustuen saajan on pidettävä komission saatavilla kaikki asiakirjat toimiin liittyvistä menoista viiden vuoden ajan alkaen toimia koskevan viimeisen maksun suorittamisesta.4. Edellä 1 ja 2 kohdassa tarkoitettujen tarkastusten ja seurantakertomusten perusteella komissio mukauttaa tarvittaessa alun perin myönnetyn rahoitusten määrää, ehtoja tai maksuaikataulua.5. Komissio toteuttaa kaikki muut tarvittavat toimenpiteet sen tarkistamiseksi, että rahoitustukea saaneet hankkeet toteutetaan asianmukaisesti ja tämän asetuksen säännöksiä noudattaen.10 artikla Yhteisön taloudellisten etujen suojelu1. Komissio voi lykätä jollekin hankkeelle myönnetyn rahoitustuen suorittamista, vähentää tuen määrää tai periä sen takaisin, jos se havaitsee väärinkäytöksiä, tämän asetuksen, yksittäisten päätösten tai kyseessä olevan rahoitustuen myöntämistä koskevan sopimuksen säännösten noudattamatta jättäminen mukaan lukien, tai jos ilmenee, että hanketta on komission hyväksyntää pyytämättä muutettu huomattavalla tavalla, joka on ristiriidassa hankkeen luonteen tai täytäntöönpanoehtojen kanssa.2. Jos määräaikoja ei noudateta tai jos jonkin hankkeen toteuttaminen ei edellytä kuin osaa myönnetystä taloudellisesta avustuksesta, komissio pyytää edunsaajaa esittämään komissiolle selvityksen asiasta tietyn määräajan kuluessa. Jos tämä ei pysty esittämään hyväksyttävää perustelua, komissio voi peruuttaa taloudellisen avustuksen loppuosan ja vaatia jo maksettujen erien palauttamista.3. Kaikki perusteettomasti maksetut erät on palautettava komissiolle. Jos eriä ei palauteta kohtuullisessa ajassa, niihin voidaan lisätä viivästyskorko. Komissio päättää tämän kohdan soveltamista koskevista yksityiskohtaisista säännöistä.11 artikla Komitea1. Life-Ympäristö- ja Life-Kolmannet maat -rahoitusvälineiden hallinnoinnissa komissiota avustaa komitea, joka muodostuu jäsenvaltioiden edustajista ja jonka puheenjohtajana toimii komission edustaja.2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan enemmistöllä, josta määrätään perustamissopimuksen 148 artiklan 2 kohdassa niiden päätösten hyväksymisen edellytykseksi, jotka neuvosto tekee komission ehdotuksesta. Komitean äänestäessä siihen kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.Komissio vahvistaa suunnitellut toimenpiteet, jos ne ovat komitean lausunnon mukaiset.Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto säätää asiasta määräenemmistöllä.Jos neuvosto ei ratkaise asiaa kuukauden kuluessa siitä, kun asia on tullut vireille neuvostossa, komissio vahvistaa ehdotetut toimenpiteet.12 artikla Life-rahoitusvälineen kolmannen vaiheen arviointi sekä toiminnan jatkaminen1. Komissio antaa 31 päivään joulukuuta 2003 mennessä Euroopan parlamentille ja neuvostolle kertomuksen tämän asetuksen täytäntöönpanosta ja määrärahojen käytöstä ja tekee tarvittaessa ehdotukset mahdollisista muutoksista toiminnan jatkamiseksi kolmannen vaiheen jälkeen.2. Neuvosto päättää perustamissopimuksen mukaisesti neljännen vaiheen täytäntöönpanosta 1 päivästä tammikuuta 2005 alkaen.13 artikla Asetuksen (ETY) N:o 1973/92 kumoaminen1. Kumotaan asetus (ETY) N:o 1973/92, sanotun kuitenkaan rajoittamatta mainitun asetuksen nojalla myönnettävästä rahoitustuesta tehtyjen päätösten tai sopimusten soveltamista.2. Viittauksia kumottuun asetukseen pidetään viittauksina tähän asetukseen; viittauksia koskeva vastaavuustaulukko esitetään liitteessä.14 artikla VoimaantuloTämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.(1) EYVL L 206, 22.7.1992, s. 1.(2) EYVL L 181, 20.7.1996, s. 1.(3) EYVL L 103, 25.4.1979, s. 1, sellaisena kuin se on viimeksi muutettuna direktiivillä 97/49/EY (EYVL L 223, 13.8.1997, s. 9).(4) EYVL L 206, 22.7.1992, s. 7, sellaisena kuin se on viimeksi muutettuna direktiivillä 97/62/EY (EYVL L 305, 8.11.1997, s. 42).LIITE >TAULUKON PAIKKA>